Diari Oficial de la Generalitat Valenciana


Sumari del DOGV 6337, del 20-08-2010 (2010/8946)

RESOLUCIÓ de 7 de juliol de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent: CERMA. Qualificació Energètica Residencial Mètode Abreujat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8946


Data del document
:   07-07-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * legislació
    * indústria de la construcció
    * reglamentació de la construcció

RESOLUCIÓ de 7 de juliol de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent: CERMA. Qualificació Energètica Residencial Mètode Abreujat. [2010/8946]  
A iniciativa de l'Institut Valencià de l'Edificació, IVE, i de l'Associació Tècnica Espanyola de Climatització i Refrigeració, ATECYR, la Direcció General d'Habitatge i Projectes Urbans ha instruït l'expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els següents  
Fets  
U. L'Institut Valencià de l'Edificació, IVE, i l'Associació Tècnica Espanyola de Climatització i Refrigeració, ATECYR, van sol·licitar el 6 d'abril de 2009 l'aprovació de CERMA. Qualificació Energètica Residencial Mètode Abreujat, com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. El 6 de maig de 2009, la Direcció General d'Habitatge i Projectes Urbans, va obrir tràmit d'audiència pública amb la finalitat que les entitats o associacions interessades aportaren totes les al·legacions, observacions o indicacions que consideraren convenient manifestar als textos remesos.  
Tres. Analitzat el document, es va considerar necessària la compatibilitat amb l'estàndard d'intercanvi FIDE a l'efecte de satisfer les condicions tècniques exigides pel Decret 112/2009, de 31 de juliol, del Consell, pel qual es regulen les actuacions en matèria de certificació d'eficiència energètica d'edificis.  
Quatre. Adequat el document a l'estàndard d'intercanvi FIDE, en la versió FIDE V 2.2, el Comité FIDE ha certificat que és compatible amb data 9 de juny de 2010, amb l'acord de la Sotscomissió Administrativa de Qualitat de l'Edificació, de data 22 de juny de 2010.  
Cinc. Les entitats i associacions intervinents en el tràmit d'audiència pública no han presentat al·legacions al document proposat, per la qual cosa ha sigut considerat definitiu.  
A aquests fets són d'aplicació els següents  
Fonaments de dret  
Primer. Aquest òrgan és el competent per a l'aprovació d'aquest document reconegut, conforme s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació i l'Associació Tècnica Espanyola de Climatització i Refrigeració són competents per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquest document reconegut apareix tipificat en l'article 4, apartat d) del Decret 132/2006, en concordança amb el que estipula, així mateix, l'article 4 del Reial Decret 314/2006, de 17 de març, pel qual s'aprova el Codi Tècnic de l'Edificació.  
Quart. Per a l'aprovació d'aquest document reconegut s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar el document reconegut per a la qualitat en l'edificació denominat:  
CERMA. Qualificació Energètica Residencial Mètode Abreujat, amb el codi DRD 05/10.  
Aquest document reconegut ha de ser inscrit en el Registre Especial de Documents Reconeguts, d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 7 de juliol de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.